রাজ্যের আম সারা বিশ্বের কাছে পৌঁছে দেওয়ার জন্য গত বছর থেকে শুরু করা হয়ে আম উৎসব। যেখানে অংশগ্রহণ করেন বিভিন্ন দেশের ব্যবসায়ীরা। আম উৎসবকে আরও ছড়িয়ে দিতে দ্বিতীয় বর্ষে ৮টি দেশের প্রতিনিধিদের আহ্বান করা হয়েছিল। সপ্তাহান্তের শেষ তিন দিন নিউটাউনের মেলা প্রাঙ্গনে এই আম উৎসবের আয়োজন করা হয়। 

এই বিষয়ে অন্যান্য খবর

‘ফজলি’, ‘ল্যাংড়া’ কিংবা ‘দশেরি’— আমের এই সব নামের পিছনে কী রহস্য


মেলায় এসেছিলেন মন্ত্রী সুব্রত মুখোপাধ্যায়। আম মাহাত্ম্য শোনা গেল তাঁর মুখে। তিনি বললেন, ‘‘আমের অনেক গুণ আছে। যাদের টয়লেট হয় না তাদের টয়লেট ক্লিয়ার হবে।’’ যাদের ঘুম হয় না, তাদের রাতে ভাল জাতের আম খাওয়ারও পরামর্শ দেন তিনি। পাশপাশি শরীর ভাল রাখার জন্য রোজ দুপুরে আম খাওয়ার পরামর্শও দেন তিনি। তিনি দেখিয়েও দেন আম খাওয়ার কৌশল। বলেন, ‘‘আমটাকে টিপে টিপে নরম করে ফেলতে হবে। তার পর দাঁত দিয়ে কামড়ে টিপে চুষে চুষে খেতে হবে।’’ হাসতে হাসতে জানান, কীভাবে আম খাওয়ার সময়ে হাত দিয়ে গড়িয়ে গড়িয়ে পড়ে।
তার পর রসিকতার মেজাজে প্রবীণ রাজনীতিবিদ বলেন, ‘‘দুপুরের আমটা এভাবে খেলে মনে প্রেম আসবে। তখনই মনে হবে, যে প্রেম করি। এতই মধুর আম।’’
১০০ প্রজাতির আম এই মেলাতে দেখতে পাওয়া যাবে। অ্যালফান্সোর সঙ্গে দেখা যাচ্ছে রানি, পুসা, অরুনিয়া, চ্যাটার্জী, হিমসাগর, সুবর্ণরেখা, আম্রপালি, ল্যাংড়া, গোলাপখাস সহ আরও বহু প্রজাতির আম রয়েছে এখানে।